Home / Big Screen / Vaselinetjie	Vaselinetjie
Anoeschka Von Meck se Jeugboek word in September as film vrygestel.
Vaselinetjie (Helena) Bosman, wie al sedert die boek se eerste vrystelling in 2004 in die harte van lesers kruip, woon by haar liefdevolle ouma en oupa in ‘n piepklein dorpie in die Noord-Kaap. Op 10-jarige ouderdom word sy egter na ‘n weeshuis in Gauteng gestuur omdat sy wit is en nie haar bruin oupa en ouma se regte kleinkind is nie. Dit is 1993, Suid-Afrika staan op die kruin van onherroeplike verandering en soos die land verander, so ook word Vaselinetjie in die vreemde, ongenaakbare en gevaarlike wêreld van die weeshuis ‘n jong vrou.
Vaselinetjie is ‘n film oor die soeke na identiteit en die lang pad na oorlewing om te ontdek wie jy werklik is; ‘n huldeblyk aan die krag van die menslike gees, die mag van liefde en ons vermoë om ten spyte van alles wat teen ons saamsweer te triomfeer.
Vaselinetjie is tot draaiboek verwerk deur Corné en René van Rooyen, met Corné ook as regisseur van die film. Saam was die paartjie ook medeskrywers en -vervaardigers van die film ‘Hollywood In My Huis’ wat in 2014 vrygestel is. René was die draaiboekskrywer en regisseur vir ‘Mooirivier’ (2015) en Corné was op sy beurt die regisseur van ‘Sy Klink Soos Lente’ (2016).
Anchen du Plessis Anoeschka van Meck Arno Greeff Corne van Rooyen Daniah De Villiers Danie Bester Elani Dekker Elzet Nel Hollywood in my Huis Marguerite van Eden Marise Loots Mooirivier Nicole Bond Rene van Rooyen Royston Stofels Saskia Schiel Shaleen Surtie-Richards Stage and Screen Stage and Screen Big Screen Stage and Screen movies Stage and Screen South Africa Sy Klink soos Lente Vaselinetjie	2017-05-25